1992R0338 — DA — 01.07.1995 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

NB: I denne konsoliderede udgave forekommer henvisninger til den europæiske regningsenhed og/eller ecuen. Begge skal fra den 1. januar 1999 forstås som henvisninger til euroen — Rådets forordning (EØF) nr. 3308/80 (EFT L 345 af 20.12.1980, s. 1) og Rådets forordning (EF) nr. 1103/97 (EFT L 162 af 19.6.1997, s. 1).

▼B

KOMMISSIONENS FORORDNING (EØF) Nr. 338/92

af 12. februar 1992

om gennemførelsesbestemmelser til Rådets forordning (EØF) nr. 3763/91 for så vidt angår et EF-kontingent for import af8 000tons hvedeklid, henhørende under KN-kode 2302 30 og med oprindelse i AVS-landene, til det franske departement Réunion

KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 3763/91 af 16. december 1991 om særlige foranstaltninger for visse landbrugsprodukter til fordel for de oversøiske franske departementer ( 1 ), særlig artikel 3, stk. 5, og ud fra følgende betragtninger: ud fra følgende betragtninger: Ifølge artikel 3, stk. 4, i forordning (EØF) nr. 3763/91 opkræves der ikke importafgift ved import af et årligt kontingent på 8 000 tons hvedeklid, henhørende under KN-kode 2302 30 og med oprindelse i AVS-landene, til det oversøiske franske departement Réunion; der bør først og fremmest fastsættes bestemmelser for forvaltningen af det pågældende kontingent; i denne forbindelse bør det fastsættes, at importlicenserne først udstedes efter en vis frist, hvor der kan tages stilling til dem, og efter at der eventuelt er fastsat en ensartet koefficient for nedsættelse af de ønskede mængder; af hensyn til de erhvervsdrivende bør det desuden fastsættes, at licensansøgninger kan trækkes tilbage efter fastsættelsen af nedsættelseskoefficienten; for at lette forvaltningen af kontingentet bør det fastsættes, at Frankrig træffer beslutningerne om anvendelse af den ensartede koefficient for nedsættelse af de ønskede mængder; på grund af denne bemyndigelse må Kommissionen regelmæssigt underrettes om, hvilke beslutninger Frankrig har truffet i den forbindelse; de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn — UDSTEDT FØLGENDE FORORDNING:

▼M1

Artikel 1

Ved denne forordning fastsættes der gennemførelsesbestemmelser for et årligt EF-kontingent på 8 000 tons hvedeklid, henhørende under KN-kode 2302 30 og med oprindelse i AVS-landene, der uden importtold kan importeres til det franske departement Réunion, jf. artikel 3, stk. 4, i forordning (EØF) nr. 3763/91.

▼B

Artikel 2

1. Ansøgninger om importlicenser under det i artikel 1 omhandlede kontingent indgives til den kompetente myndighed, som Frankrig i den forbindelse har udpeget, hver mandag inden kl. 13.00 (belgisk tid) eller, hvis den pågældende dag ikke er en arbejdsdag, den første arbejdsdag derefter.

2. En importlicens kan ikke vedrøre en mængde, der overstiger det kontingent, der er til rådighed.

3. Hvis ansøgningerne om importlicens overstiger de mængder, der er til rådighed, fastsætter medlemsstaten en ensartet koefficient for nedsættelse af de ønskede mængder senest den tredje arbejdsdag efter datoen for indgivelse af ansøgninger. I så fald kan licensansøgninger skriftligt trækkes tilbage senest én arbejdsdag efter fastsættelsen af nedsættelseskoefficienten.

4. Licenserne udstedes senest den femte arbejdsdag efter datoen for indgivelse af ansøgningen.

5. Uanset artikel 8, stk. 4, i Kommissionens forordning (EØF) nr. 3719/88 ( 2 ) kan den importerede mængde ikke overstige den mængde, der er anført i rubrik 17 og 18 i importlicensen. I den forbindelse anføres der i rubrik 19 tallet »0«.

6. I rubrikken »Noter« og rubrik 24 i importlicensen anføres »Fritagelse for importafgift (importkontingent Réunion — forordning (EØF) nr. 338/92)«.

7. Licensen forpligter til import fra AVS-landene. I rubrik 8 i licensansøgningen og i licensen anføres AVS-oprindelseslandet.

8. Importlicenserne gælder i 45 dage fra udstedelsesdatoen.

Sikkerhedsstillelsen i forbindelse med licenserne udgør 16 ECU/ton.

9. Frankrig underretter pr. telex eller telefax senest hver fredag kl. 13.00 (belgisk tid) Kommissionen om, hvilke beslutninger den har truffet i henhold til denne artikel. Disse oplysninger skal meddeles særskilt i forhold til de oplysninger, der meddeles om andre importlicenser i kornsektoren.

Artikel 3

Denne forordning træder i kraft på syvendedagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

( 1 ) EFT nr. L 356 af 24. 12. 1991, s. 1.

( 2 ) EFT nr. L 331 af 2. 12. 1988, s. 1.